CELEX: 62007CA0489
Language: sk
Date: 2009-09-03 00:00:00
Title: Vec C-489/07: Rozsudok Súdneho dvora (prvá komora) z  3. septembra 2009 (návrh na začatie prejudiciálneho konania, ktorý podal Amtsgericht Lahr — Nemecko) — Pia Messner/Firma Stefan Krüger (Smernica 97/7/ES — Ochrana spotrebiteľa — Zmluvy na diaľku — Výkon práva na odstúpenie od zmluvy spotrebiteľom — Povinnosť zaplatiť predajcovi náhradu za používanie)

24.10.2009   
            
            
               SK
            
            
               Úradný vestník Európskej únie
            
            
               C 256/4
            
         Rozsudok Súdneho dvora (prvá komora) z 3. septembra 2009 (návrh na začatie prejudiciálneho konania, ktorý podal Amtsgericht Lahr — Nemecko) — Pia Messner/Firma Stefan Krüger
   (Vec C-489/07) (1)
   
   (Smernica 97/7/ES - Ochrana spotrebiteľa - Zmluvy na diaľku - Výkon práva na odstúpenie od zmluvy spotrebiteľom - Povinnosť zaplatiť predajcovi náhradu za používanie)
   2009/C 256/06
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Amtsgericht Lahr
   
      Účastníci konania pred vnútroštátnym súdom
   
   
      Žalobkyňa: Pia Messner
   
      Žalovaná: Firma Stefan Krüger
   
      Predmet veci
   
   Návrh na začatie prejudiciálneho konania — Amtsgericht Lahr — Výklad článku 6 ods. 1 a 2 smernice Európskeho parlamentu a Rady 97/7/ES z 20. mája 1997 o ochrane spotrebiteľa vzhľadom na zmluvy na diaľku (Ú. v. ES L 144, s. 19; Mim. vyd. 15/003, s. 319) — Výkon práva na odstúpenie od zmluvy spotrebiteľom — Povinnosť zaplatiť predajcovi náhradu za používanie
   
      Výrok rozsudku
   
   Ustanovenia článku 6 ods. 1 druhej vety a článku 6 ods. 2 smernice 97/7/ES Európskeho parlamentu a Rady z 20. mája 1997 o ochrane spotrebiteľa vzhľadom na zmluvy na diaľku sa majú vykladať v tom zmysle, že bránia tomu, aby vnútroštátna právna úprava stanovila všeobecnú možnosť pre predávajúceho požadovať od spotrebiteľa kompenzačnú náhradu za použitie tovaru nadobudnutého na základe zmluvy uzatvorenej na diaľku v prípade, ak si posledný uvedený uplatní v lehote svoje právo na odstúpenie od zmluvy.
   Napriek tomu tie isté ustanovenia nebránia tomu, aby sa spotrebiteľovi uložila povinnosť zaplatiť kompenzačnú náhradu, ak spotrebiteľ mal používať tento tovar spôsobom, ktorý je nezlučiteľný so zásadami občianskeho práva, ako sú dobrá viera alebo bezdôvodné obohatenie, pod podmienkou, že nebude narušený účel tejto smernice, najmä účinnosť a efektivita práva na odstúpenie, čo prináleží posúdiť vnútroštátnemu súdu.
   
      (1)  Ú. v. EÚ C 22, 26.1.2008.